Smeltevandet giver problemer mange steder i Nordjylland i Oue i Mariagerfjord Kommune kæmper både indbyggere og beredskabet for at en dæmning ikke skal bryde sammen og give efter for vandmasserne. - Problemet er, at der lige i kanten af byen er en stor sø, der rummer op til 20 millioner liter vand, hvis dæmningen, der holder vandet bryder sammen kommer det til at gå ud over husene i byen, fortæller indsatsleder fra Mariagerfjord Kommune, Rene Nikolajsen. Hele byen har siden i går fulgt levende med og ikke mindst hjulpet til med at styre vandmasserne. - Både i går og i dag har borgerne i alt forstærket diget med 120 tons sand, siger Rene Nikolajsen. Beredskabsstyrelsen fra Herning forventes, at komme til Oue omkring middagstid, så de helt store pumper kan komme i arbejde.

Opsummering:
Lige nu er der fare for at et dige skal bryde sammen, derfor er der hentet assistance fra Beredskabsstyrelsen i Herning, så de store pumper kan blive sat ind.